**ALBANEŽ D.O.O.**

**za javnu dovodnju**

**POMER, POMER 1**

**52 100 PULA**

**NACRT DOKUMENTACIJE O NABAVI**

**za otvoreni postupak javne nabave usluga velike vrijednosti**

**USLUGE PRAŽNJENJA SEPTIČKIH JAMA NA PODRUČJU OPĆINE MEDULIN**

**Evidencijski broj nabave: 8-21-OT**

**Pomer, srpanj 2021.**

# OPĆI PODACI

## Mjerodavno pravo

Mjerodavno pravo za postupak nabave je Zakon o javnoj nabavi (NN 120/16, u daljnjem tekstu ZJN 2016) i prateći podzakonski propisi.

## Podaci o naručitelju

**Naziv Naručitelja:** ALBANEŽ D.O.O. za javnu odvodnju

**Sjedište:**POMER, POMER 1, 52100 Pula

**OIB:**18426902929

**MBS:**040095616

**Broj telefona: +385 52 573 136 Broj telefaxa: +385 52 574 046**

**Internetska adresa:**www.albanez.hr

**Adresa elektroničke pošte:** reklamacije@albanez.hr

**Naručitelj je u sustavu PDV-a**

(dalje u tekstu: Naručitelj)

## Osoba zadužena za kontakt

Za pitanja vezana uz ovaj postupak javne nabave zadužena je:

Ime i prezime: Tatjana Stanko

e-mail: tatjana.stanko@albanez.hr

Tel: 00385 52 573 136 Mob: 00385 98 367 817

Ova dokumentacija o nabavi sa svim prilozima dostupna je putem Elektroničkog oglasnika javne nabave Republike Hrvatske (dalje: EOJN RH) , na adresi: <https://eojn.nn.hr/Oglasnik/>.

Komunikacija i svaka druga razmjena informacija/podataka između Naručitelja i gospodarskih subjekata može se obavljati **isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH) ili elektroničkom poštom** na kontakt osobe zadužene za ovaj postupak javne nabave.

Iznimno u skladu s člankom 63. ZJN 2016., naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran.

Ključni elementi postupka javne nabave uključuju dokumentaciju o nabavi i ponude. Usmena komunikacija s ponuditeljima koja bi mogla znatno utjecati na sadržaj i ocjenu ponuda mora biti u zadovoljavajućoj mjeri i na prikladan način dokumentirana, primjerice sastavljanjem pisanih bilješki ili zapisnika, audio snimki ili sažetaka glavnih elemenata komunikacije i slično.

Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi, Naručitelju dostavljaju putem EOJN RH ili elektroničkom poštom.

Detaljne upute o načinu komunikacije između gospodarskih subjekata i naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: [**https://eojn.nn.hr/Oglasnik/**](https://eojn.nn.hr/Oglasnik/)

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

Pod uvjetom da je zahtjev dostavljen pravodobno, naručitelj je obvezan odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju (**https://eojn.nn.hr/Oglasnik)**, bez navođenja podataka o podnositelju zahtjeva. Zahtjev je pravodoban ako je dostavljen najkasnije tijekom osmog dana prije roka određenog za dostavu ponuda.

## Evidencijski broj nabave

8-21-OT

## Podaci o gospodarskim subjektima s kojima je naručitelj u sukobu interesa

Sukladno članku 80. stavak 2. točka 2. ZJN 2016 naručitelj izjavljuje da ne smije sklapati ugovore o javnoj nabavi (u svojstvu ponuditelja, člana zajednice ponuditelja ili pod ugovaratelja odabranom ponuditelju) sa sljedećim gospodarskim subjektima:

Med eko servis d.o.o.

## Vrsta postupka javne nabave

Otvoreni postupak javne nabave velike vrijednosti.

## Procijenjena vrijednost nabave

Procijenjena vrijednost nabave iznosi **2.800.000,00 kn** (bez PDV-a).

## Vrsta ugovora o javnoj nabavi

Ugovor o javnoj nabavi usluga.

## Navod sklapa li se ugovor o javnoj nabavi ili okvirni sporazum

Naručitelj provodi postupak javne nabave s ciljem odabira gospodarskog subjekta za sklapanje ugovora o javnoj nabavi usluga.

Ugovorne strane sklopiti će ugovor o javnoj nabavi usluga u pisanom obliku u roku od 30 (trideset) dana od dana izvršnosti odluke o odabiru.

Prijedlog Ugovora o javnoj nabavi usluga je sastavni dio ove Dokumentacije o nabavi.

Ponuditelj u sklopu ponude dostavlja i potpisani Prijedlog Ugovora o javnoj nabavi usluga (Prilog I).

## Sustav kvalifikacije: Ne uspostavlja se sustav kvalifikacije

## Dinamički sustav nabave: Ne uspostavlja se dinamički sustav nabave

## Elektronička dražba: Provođenje elektroničke dražbe nije predviđeno.

## Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima https://eojn.nn.hr/Oglasnik/.

# PODACI O PREDMETU NABAVE

## 2.1. Opis predmeta nabave

Predmet nabave je pružanje usluge pražnjenja septičkih jama na području Općine Medulin, osim naselja Pješčana Uvala, pomoću specijalnih komunalnih vozila za crpljenje i prijevoz sadržaja septičkih jama. Prihvatljiva zapremina (volumen) specijalnog vozila je 10-20 m3.

Usluga će se obavljati na poziv i prema nalogu nadležne osobe Naručitelja. Sadržaj septičkih jama prazniti će se na uređaj za prihvat i obradu sadržaja septičkih sabirnica na lokaciji UPOV Marlera Medulin.

U izvanrednim situacijama (kvar uređaja, nestanak električne energije i sl.) pražnjenje će se vršiti u kanalizacijski sustav, a mjesto pražnjenja odrediti će nadležna osoba Naručitelja.

Ponuditelj treba voditi evidenciju izvršenih usluga, koja između ostalog sadrži: ime i adresu korisnika usluga, količinu crpljene otpadne vode na lokaciji korisnika i potpis korisnika.

Oznaka i naziv iz jedinstvenog rječnika javne nabave (CPV-a):

90460000-9 usluge pražnjenja septičkih jama i septičkih spremnika.

## 2.2. Oznaka grupa predmeta nabave

Predmet nabave nije podijeljen na grupe.

## 2.3. Količina predmeta nabave

Vrsta i količina predmeta nabave u cijelosti je iskazana u Troškovniku se nalazi u prilogu ove Dokumentacije o nabavi i njezin je sastavni je dio.

Količine predmeta nabave iskazane u troškovniku su okvirne.

Plaćanje će se vršiti temeljem stvarno izvršene usluge.

## 2.4. Tehničke specifikacije

Tehnička specifikacija iskazana je opisom predmeta nabave te pripadajućim Ponudbenim troškovnikom, a koji čine sastavni dio ove Dokumentacije o nabavi.

## 2.5. Kriterij za ocjenu jednakovrijednosti

Ne primjenjuje se.

## 2.6. Troškovnik

Troškovnik u nestandardiziranom obliku u .xls formatu čini sastavni dio ove Dokumentacije o nabavi.

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. Pod izvornim predloškom/troškovnikom podrazumijeva se troškovnik koji uključuje i sve izmjene i dopune koje su, ukoliko ih je bilo, objavljene u EOJN RH.

Ako ponuditelj promijeni tekst ili količine navedene u obrascu troškovnika, Naručitelj će takav

troškovnik, to jest ponudu ponuditelja smatrati ponudom koja je suprotna Dokumentaciji o nabavi te će ponuda biti odbijena.

Podatke treba unijeti u obrazac Troškovnika na sljedeći način:

* cijene stavke (jedinične cijene) navedene u troškovniku moraju biti iskazane bez obračunatog PDV-a,
* ponuditelj mora ispuniti sve stavke troškovnika, u skladu s obrascem troškovnika.
* Ponuditelj treba upisati cijenu za svaku stavku troškovnika koja u stupcu „Količina“ ima navedenu numeričku vrijednost,
* cijene stavaka (jedinične cijene) se navode s decimalnim brojem s decimalnim zarezom i dva decimalna mjesta,
* ponuditelj je obvezan u obrazac troškovnika upisati iznos = 0,00 ako određeni rad/uslugu/robu neće naplaćivati, odnosno ako je nudi besplatno ili je ista već uračunata u cijenu neke druge usluge iz troškovnika,
* Prilikom ispunjavanja Troškovnika ponuditelj „Ukupnu cijenu“ stavke izračunava kao umnožak „Količine“ i „Jedinične cijene“ stavke,
* u cijenu ponude moraju biti uračunati svi troškovi i popusti,
* sveukupne cijene (bez PDV-a) koje ponuditelj iskazuje na dnu troškovnika, ponuditelj upisuje u za to predviđeno mjesto.

Troškovnik nije potrebno potpisati ni ovjeravati pečatom.

Sukladno čl. 6 Pravilnika o dokumentaciji o nabavi te ponudi u postupcima javne nabave („Narodne novine“, broj 65/17) cijena ponude ostaje nepromjenjiva tijekom trajanja ugovora o javnoj nabavi.

## 2.7. Mjesto pružanja usluga

Područje Općine Medulin, osim naselja Pješčana Uvala.

## 2.8. Rok početka pružanja usluga

Početak ugovornih obveza nastupa obostranim potpisom Ugovora. Pružanje usluga počinje odmah po potpisu ugovora.

## 2.9. Opcije i moguća obnavljanja ugovora

Ne primjenjuje se.

# OSNOVE ZA ISKLJUČENJE GOSPODARSKIH SUBJEKATA I DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE

## **3.1. Obvezne osnove za isključenje gospodarskog subjekta**

### Nekažnjavanje

Sukladno odredbi članka 251. ZJN 2016, naručitelj je obvezan isključiti gospodarskog subjekta iz postupka javne nabave ako u bilo kojem trenutku tijekom postupka javne nabave utvrdi da :

1. je gospodarski subjekt koji **ima poslovni nastan** u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja)

 Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97.,

 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i

 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom

 poslovanju), članka 254. (zlouporaba u postupku javne nabave), članka 291. (zlouporaba položaja i ovlasti),

 članka 292. (nezakonito pogodovanje), članka 293. (primanje mita), članka 294. (davanje mita), članka 295.

 (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom

 poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne

 vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz

 Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04.,

 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i

 članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih

 davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03.,

 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka

 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za

 terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03.,

 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00.,

 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00.,

 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**ili**

**2.** je gospodarski subjekt **koji nema poslovni nastan** u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja **nije državljanin Republike Hrvatske** pravomoćnom presudom osuđena za kaznena djela iz točke 3.1.1.1. podtočaka od a) do f) ove Dokumentacije i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

**ISPUNJAVANJE ESPD-a za točku 3.1.1.**

**Za potrebe utvrđivanja gore navedenih okolnosti (iz točke 3.1.1.), gospodarski subjekt u ponudi dostavlja**

**ispunjeni obrazac Europske jedinstvene dokumentacije o nabavi (dalje: ESPD) i to:**

**Dio III. Osnove za isključenje,**

**Odjeljak A: Osnove povezane s kaznenim presudama i to za sve gospodarske subjekte u ponudi.**

Naručitelj će prihvatiti sljedeće kao dovoljan dokaz da ne postoje obvezne osnove za isključenje iz točke 3.1.1. ove Dokumentacije o nabavi:

1. **izvadak iz kaznene evidencije** ili drugog odgovarajućeg registra ili, ako to nije moguće, **jednakovrijedni dokument** nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin,
2. ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkom 3.1.1. ove Dokumentacije o nabavi, oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

Sukladno čl. 20 st. 10 *Pravilnika o dokumentaciji o nabavi te ponudi u postupcima javne nabave* (NN 65/2017) izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

### Porezne obveze

Sukladno odredbi članka 252. ZJN 2016 naručitelj je obvezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

– u Republici Hrvatskoj, ako gospodarski subjekt ima poslovni nastan u Republici Hrvatskoj, ili

– u Republici Hrvatskoj ili državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**ISPUNJAVANJE ESPD-a za točku 3.1.2.**

**Za potrebe utvrđivanja gore navedenih okolnosti (iz točke 3.1.2.), gospodarski subjekt u ponudi dostavlja ispunjeni obrazac ESPD i to:**

**Dio III. Osnove za isključenje,**

**Odjeljak B: Osnove povezane s plaćanjem poreza ili doprinosa za socijalno osiguranje i to za sve gospodarske subjekte u ponudi.**

Naručitelj će prihvatiti sljedeće kao dovoljan dokaz:

- **potvrdu porezne uprave** ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.

- ako se u državi poslovnog nastana gospodarskog subjekta odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti obuhvaćene točkom 3.1.2., oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

## 3.2. Ostale osnove za isključenje gospodarskog subjekta

Sukladno odredbi članka 254. stavka 1. ZJN 2016, Naručitelj će isključiti gospodarskog subjekta iz postupka javne nabave ako:

1. može na odgovarajući način dokazati kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ZJN 2016

2. je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima

3. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet

4. gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija

5. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s pododjeljkom 1. odjeljkom C, poglavlja 4 ZJN 2016, ili

6. je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.

**ISPUNJAVANJE ESPD-a za točku 3.2.**

**Za potrebe utvrđivanja gore navedenih okolnosti (iz točke 3.2.), gospodarski subjekt u ponudi dostavlja ispunjeni obrazac ESPD i to:**

**Dio III. Osnove za isključenje,**

**Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na navedene osnove za isključenje i to za sve gospodarske subjekte u ponudi.**

**Navedene odredbe t. 3.1.1., 3.1.2. i 3.2 se odnose i na podugovaratelje.**

**Ako gospodarski subjekt za izvršenje dijela ugovora angažira jednog ili više podugovaratelja obvezan je za svakog podugovaratelja u ponudi dostaviti zaseban ESPD.**

Ako gospodarski subjekt namjerava dio ugovora o javnoj nabavi dati u podugovor obvezan je dokazati da ne postoji osnova za isključenje podugovaratelja iz t. 3.1.1., 3.1.2. i 3.2 Dokumentacije o nabavi.

Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

**Odredbe t. 3.1.1., 3.1.2. i 3.2 odnose se i na subjekte na čiju se sposobnost gospodarski subjekt oslanja.**

**Ako se gospodarski subjekt oslanja na sposobnost drugog subjekta obvezan je u ponudi dostaviti zaseban ESPD.**

Ako se gospodarski subjekt oslanja na sposobnost drugog gospodarskog subjekta obvezan je dokazati da ne postoji osnova za isključenje iz t. 3.1.1., 3.1.2. i 3.2 Dokumentacije o nabavi.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

**U slučaju zajednice ponuditelja, navedene okolnosti iz t. 3.1.1., 3.1.2. i 3.2 utvrđuju se za sve članove zajednice pojedinačno te svaki član zajednice obvezan je u ponudi dostaviti zaseban ESPD obrazac.**

Odredbe o „samokorigiranju“:

Gospodarski subjekt kod kojeg su ostvarene navedene osnove za isključenje iz točke 3.1.1. i 3.2. dokumentacije **može** naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Takav gospodarski subjekt **obvezan je u ESPD obrascu** Dio III. Osnove za isključenje, Odjeljak A:Osnove povezane s kaznenim presudama opisati poduzete mjere vezano uz „samokorigiranje“.

**Poduzimanje mjera gospodarski subjekt dokazuje:**

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, Ponuditelj u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1. podtočaka od a) do f) ove Dokumentacije je pet godina od dana pravomoćnosti presude, osim ako pravomoćnom presudom nije utvrđeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz točke 3.2. ove dokumentacije o nabavi iz postupka javne nabave je dvije godine od dana dotičnog događaja.

# KRITERIJI ZA ODABIR GOSPODARSKOG SUBJEKTA (Uvjeti sposobnosti)

Gospodarski subjekt u ovom postupku javne nabave mora dokazati:

* sposobnost za obavljanje profesionalne djelatnosti,
* tehničku i stručnu sposobnost.

## 4.1. Sposobnost za obavljanje profesionalne djelatnosti

Naručitelj je u ovoj Dokumentaciji o nabavi odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje ugovora o javnoj nabavi. Svi uvjeti za obavljanje profesionalne djelatnosti vezani su uz predmet nabave i razmjerni predmetu nabave. U nastavku se navode uvjeti sposobnosti za obavljanje profesionalne djelatnosti:

### Gospodarski subjekt mora dokazati:

**- upis u sudski, obrtni, strukovni ili drugi odgovarajući registar u državi njegova poslovnog nastana.**

Popis relevantnih registara u državama članicama naveden je u Prilogu XII. ZJN 2016.

**ISPUNJAVANJE ESPD-a za točku 4.1.1.**

**Za potrebe utvrđivanja gore navedenih okolnosti (iz točke 4.1.1.), gospodarski subjekt u ponudi dostavlja ispunjeni obrazac ESPD i to:**

**Dio IV. Kriteriji za odabir,**

**Odjeljak A: Sposobnost za obavljanje profesionalne djelatnosti: točka 1) i to za sve gospodarske subjekte u ponudi.**

**U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni ESPD obrazac.**

**Ako gospodarski subjekt namjerava dio ugovora o javnoj nabavi dati u podugovor ili ako se gospodarski subjekt oslanja na sposobnost drugog gospodarskog subjekta obvezan je dokazati da ispunjava kriterije za odabir gospodarskog subjekta iz točke 4.1.1.**

### 4.2. **Tehnička i stručna** sposobnost

Naručitelj je odredio uvjete tehničke i stručne sposobnosti kojima se osigurava da gospodarski subjekt ima iskustvo i tehničke resurse potrebno za izvršenje ugovora o javnoj nabavi.

Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave. U nastavku se navode uvjeti Tehničke i stručne sposobnosti.

#### Dokaz o posjedovanju kamiona-cisterne

Gospodarski subjekt mora dokazati da posjeduje minimalno (tri) kamiona-cisterne zapremine 10-20 m3, svaka sa pripadajućim kompletom cijevi ukupne dužine minimalno 50 metara. Naručitelj je kao minimalni broj potrebnih cisterni odredio tri iz razloga što na području Općine Medulin postoji cijeli niz naselja koja gravitiraju u ukupno tri aglomeracije (aglomeracije Premantura, Banjole i Medulin), a cilj je osigurati da se usluga vrši na cijelom području Općine Medulin istovremeno i neometano, u skladu sa potrebama korisnika.

Pored ESPD obrasca, ponuditelj treba ispuniti popis opreme koji se nalazi u privitku dokumentacije o nabavi (Prilog III).

Popisu opreme prilaže se preslika važeće prometne dozvole za sva vozila navedena u popisu.

**ISPUNJAVANJE ESPD-a za točku 4.2.1.**

**Za potrebe utvrđivanja gore navedenih okolnosti (iz točke 4.2.1.), gospodarski subjekt u ponudi dostavlja ispunjeni obrazac ESPD i to:**

**Dio IV. Kriteriji za odabir,**

**Odjeljak C: Tehnička i stručna sposobnost: točka 9**

**4.3. Oslanjanje na sposobnost drugih gospodarskih subjekata**

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta, koji se odnosi na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

U slučaju oslanjanja na sposobnost drugih subjekata gospodarski subjekt koji je dostavio ekonomski najpovoljniju ponudu dostavlja Izjavu o stavljanju resursa na raspolaganje kao dio ažuriranih popratnih dokumenata.

Izjava o stavljanju resursa na raspolaganje mora minimalno sadržavati:

• naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse,

• jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,

• potpis ovlaštene osobe gospodarskog subjekta koji stavlja resurse na raspolaganje.

Naručitelj je obvezan, sukladno pododjeljcima 1. – 3. Odjeljka C poglavlja 4. GLAVE III dijela drugog ZJN 2016 provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje (obvezne osnove za isključenje iz točke 3.1.1. i 3.1.2. te ostale osnove za isključenje iz točke 3.2.).

Naručitelj će od gospodarskog subjekta zahtijevati da, u roku ne kraćem od 5 (pet) dana od dana postavljanja zahtjeva Naručitelja putem EOJN RH, zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

**4.4. Uvjeti sposobnosti u slučaju zajednice gospodarskih subjekata**

Pod istim uvjetima iz točke 4.3. ove Dokumentacije o nabavi, zajednica gospodarskih subjekata može se osloniti na sposobnost članova zajednice ili drugih subjekata.

**4.5. Dokumenti kojima se dokazuje ispunjavanje kriterija za odabir gospodarskog subjekta**

Kao dokaze kojima se dokazuje ispunjavanje kriterija za odabir gospodarskog subjekta iz točke 4.1. i 4.2. Naručitelj će prihvatiti sljedeće dokumente:

Sposobnost za obavljanje profesionalne djelatnosti

Točka 4.1.

 izvadak iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana.

Tehnička i stručna sposobnost

Točka 4.2.

* popis opreme koji se nalazi u privitku dokumentacije o nabavi, te dostaviti izjavu pod materijalnom i krivičnom odgovornošću da zaista posjeduje ili ima na raspolaganju sva tražena vozila i opremu, te da su vozila tehnički ispravna - navod o urednom izvođenju i ishodu ugovora
* preslika važeće prometne dozvole za sva vozila navedena u popisu

**Upućuju se gospodarski subjekti da se dokumenti navedeni u ovoj točki Dokumentacije o nabavi NE DOSTAVLJAJU uz ponudu. Dovoljno je ispuniti ESPD obrazac sukladno uputama iz ove Dokumentacije o nabavi i priložiti ga uz ponudu.**

Naručitelj će prije donošenja odluke od ponuditelja koji je podnio ekonomski najpovoljniju ponudu putem EOJN RH zatražiti da u roku ne kraćem od 5 dana, računajući od dana slanja zahtjeva Naručitelja u EOJN RH, dostavi ažurirane popratne dokumente kojima dokazuje da ispunjava kriterije za odabir gospodarskog subjekta.

Ažurirane popratne dokumente ponuditelj može dostaviti u neovjerenoj preslici putem EOJN RH.

Neovjerenom preslikom smatra se i neovjereni ispis elektroničke isprave.

Odbit će se ponuda ponuditelja koji je podnio ekonomski najpovoljniju ponudu ako ne dostavi ažurirane popratne dokumente u ostavljenom roku ili njima ne dokaže da ispunjava tražene uvjete. U tom slučaju će naručitelj pozvati ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

# EUROPSKA JEDINSTVENA DOKUMENTACIJA O NABAVI

## 5.1. Navod da je gospodarski subjekt u ponudi obvezan dostaviti ESPD

Umjesto potvrda koje izdaju tijela javne vlasti ili treće osobe, gospodarski subjekt dostavlja e-ESPD.

e-ESPD je ažurirana formalna izjava gospodarskog subjekta, koja služi kao preliminarni dokaz

umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz

postupka javne nabave (osnove za isključenje)

- ispunjava tražene kriterije za odabir gospodarskog subjekta.

U e-ESPD navode se izdavatelji popratnih dokumenata te ona sadržava izjavu da će gospodarski

subjekt moći, na zahtjev i bez odgode, Naručitelju dostaviti te dokumente.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u e-ESPD navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Europska jedinstvena dokumentacija o nabavi dostavlja se **isključivo u elektroničkom obliku (u .xml formatu).**

## 5.2. Upute za popunjavanje ESPD obrasca

Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju ESPD obrasca u .xml formatu - e-ESPD zahtjev - u koji je upisao osnovne podatke i definirao tražene dokaze te je kreirani e-ESPD zahtjev (u .xml i .pdf formatu) priložio ovoj dokumentaciji o nabavi.

Gospodarski subjekti obvezni su u e-ESPD obrascu (u .xml formatu) izraditi i dostaviti svoje odgovore sukladno definiranim zahtjevima Naručitelja.

e-ESPD zahtjev Naručitelja gospodarski subjekti preuzimaju u .xml formatu na popisu objava kao dio dokumentacije o nabavi te kroz platformu EOJN RH kreira odgovor.

U izborniku "ESPD" odabire se "Moji ESPD"



te odabire polje „Novi ESPD odgovor“.



Gospodarski subjekti zatim trebaju učitati preuzeti ESPD zahtjev u .xml formatu, a nakon učitavanja EOJN RH automatski će ispisati osnovne podatke o postupku. Gospodarski subjekti upisuju odgovore za tražene podatke koristeći navigaciju EOJN RH, („dalje“, „Spremi i dalje“ i „Natrag“). e-ESPD odgovor generira se u .pdf i .xml formatu te ga gospodarski subjekt preuzima u .zip datoteci na svoje računalo.

U trenutku predaje elektroničke ponude gospodarski subjekt prilaže generirani e-ESPD obrazac – odgovor u .xml formatu.

Osim popunjavanja e-ESPD obrasca kroz platformu EOJN RH, gospodarski subjekt može dostaviti e-ESPD obrazac ispunjen kroz servis za elektroničko popunjavanje ESPD-a (.xml format) Europske komisije koji je dostupan na internetskoj adresi:

<https://ec.europa.eu/growth/tools-databases/espd/filter?lang=hr>.

Gospodarski subjekt koji sudjeluje **samostalno** i **ne oslanja se** na sposobnosti drugih subjekata kako bi ispunio kriterije za odabir dužan je ispuniti **jedan** e-ESPD.

Gospodarski subjekt koji sudjeluje **samostalno**, **ali se oslanja** na sposobnosti najmanje još jednog subjekta mora osigurati da naručitelj zaprimi njegov e-ESPD zajedno sa **zasebnim** e-ESPD-om u kojem su navedeni relevantni podaci (vidjeti Dio II., Odjeljak C) za **svaki subjekt na koji se oslanja**.

Gospodarski subjekt koji namjerava dati bilo koji dio ugovora u **podugovor** trećim osobama mora osigurati da naručitelj zaprimi njegov e-ESPD zajedno sa **zasebnim** e-ESPD-om u kojem su navedeni relevantni podaci (vidjeti Dio II., Odjeljak D) za **svakog podugovaratelja na čije se sposobnosti** **gospodarski subjekt ne oslanja**.

**Zajednica gospodarskih subjekata**, uključujući privremena udruženja, koji zajedno sudjeluju u postupku nabave, nužno će dostaviti **zaseban e-ESPD** u kojem su utvrđeni podaci zatraženi na temelju dijelova II. – IV. za **svaki** gospodarski subjekt koji sudjeluje u postupku.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u e-ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku ne kraćem od pet dana dostavi sve ili dio popratnih dokumenta ili dokaza.

Naručitelj je obvezan prije donošenja odluke u postupku javne nabave **od ponuditelja koji je podnio ekonomski najpovoljniju ponudu** zatražiti da u primjerenom roku ne kraćem od pet dana dostaviažurirane popratne dokumente.

Naručitelj može pozvati gospodarske subjekte da nadopune ili objasne zaprimljene dokumente. Ako ponuditelj koji je podnio ekonomski najpovoljniju ponudu ne dostavi ažurirane popratne dokumente u navedenom roku ili njima ne dokaže da ispunjava uvjete naručitelj će odbiti ponudu tog ponuditelja te pozvati ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

# PODACI O PONUDI

## Sadržaj i način izrade ponude

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi.

Ponuda se dostavlja elektroničkim sredstvima komunikacije putem EOJN RH.

**Podnošenjem svoje ponude ponuditelj prihvaća sve uvjete navedene u ovoj Dokumentaciji o nabavi.**

**Sadržaj ponude u elektroničkom obliku:**

1. Uvez ponude
2. Sadržaj ponude
3. Popunjeni troškovnik
4. Popunjeni ESPD obrazac koji se dostavlja u skeniranom obliku potpisan od ovlaštene osobe (jedan ili više u skladu s uvjetima iz ove dokumentacije o nabavi)
5. Jamstvo za ozbiljnost ponude – dostavlja se odvojeno od elektroničke dostave ponude – u papirnatom obliku
6. Preslika jamstva za ozbiljnost ponude
7. Potpisan prijedlog ugovora
8. Ostalo zatraženo u Dokumentaciji o nabavi, a nije navedeno u ESPD obrascu (npr. izjave, potvrde, punomoć ili ovlast u slučaju zajedničke ponude itd.)

**Način izrade**

1. Ponuda se dostavlja elektroničkim sredstvima komunikacije putem EOJN RH.

2. Ponuditelj je obvezan izraditi ponudu u formatu dokumenta naznačenom ovom

 Dokumentacijom.

3. Za dokumente koje naručitelj nije odredio format dokumenta, ponuditelj je

 obvezan izraditi u formatu koji je opće dostupan i nije diskriminirajući.

4. Ponuditelj nije obvezan označiti stranice ponude koja se dostavlja elektroničkim

 sredstvima komunikacije.

5. Ako se dijelovi ponude dostavljaju sredstvima komunikacije koja nisu elektronička,

 ponuditelj mora u sadržaju ponude navesti koji dijelovi se tako dostavljaju.

6*.* Dijelovi ponude koji se dostavljaju u papirnatom obliku moraju biti uvezani u

 cjelinu na način da se onemogući naknadno vađenje ili umetanje listova ili dijelova

 ponude.

1. Ponuditelji nemaju pravo mijenjati, ispravljati, dopunjavati ili brisati ili na bilo koji

drugi način intervenirati u tekst koji je odredio naručitelj u Dokumentaciji o nabavi.

1. U ponudi mora biti u cijelosti ispunjen i priložen troškovnik koji je dio ove

Dokumentacije.

9. Ispravci u dijelu ponude koja se dostavlja u papirnatom obliku moraju biti izrađeni

 na način da su vidljivi. Ispravci moraju uz navod datuma ispravka biti potvrđeni

 potpisom ponuditelja.

## Način dostave ponude

Elektronička dostava ponuda provodi se posredstvom elektroničkog oglasnika javne nabave Narodnih novina vezujući se na elektroničku objavu poziva na nadmetanje te na elektronički pristup dokumentaciji za nadmetanje.

Ključni koraci koje gospodarski subjekt mora poduzeti, odnosno tehnički uvjeti koje mora ispuniti kako bi uspješno predao elektroničku ponudu su sljedeći:

• Gospodarski subjekt se u roku za dostavu ponuda, u ovom postupku javne nabave, prijavio/registrirao u EOJN RH kao zainteresirani gospodarski subjekt pri čemu je upisao važeću adresu e-pošte za razmjenu informacija s Naručiteljem putem elektroničkog oglasnika;

• Gospodarski subjekt je putem EOJN RH-a dostavio ponudu u roku za dostavu

 ponuda.

Prilikom elektroničke dostave ponuda, sva komunikacija, razmjena i pohrana informacija između gospodarskog subjekta i Naručitelja obavlja se na način da se očuva integritet podataka i tajnost ponuda.

Članovi Stručnog povjerenstva za javnu nabavu Naručitelja, ovlašteni za otvaranje ponuda, imat će uvid u sadržaj ponuda tek po isteku roka za njihovu dostavu.

Elektronička sredstva komunikacije nisu obvezna ako izvornike dokumenata ili dokaza nije moguće dostaviti elektroničkim sredstvima komunikacije.

Komunikacija u navedenim slučajevima odvija se putem ovlaštenog pružatelja poštanskih usluga ili druge odgovarajuće kurirske službe, telefaksom ili njihovim kombiniranjem s elektroničkim sredstvima.

Traženu **bankarsku garanciju (osim u slučaju novčanog pologa)** koju u ovom trenutku nije moguće slati i primati kao elektronički dokument, ponuditelji u roku za dostavu ponuda, dostavlja Naručitelju u zatvorenoj poštanskoj pošiljci na adresu za dostavu ponuda te takva pošiljka sadrži sve tražene podatke, s dodatkom „dio/dijelovi ponude koji se dostavlja/ju odvojeno“. U tom slučaju će se kao vrijeme dostave ponude uzeti vrijeme zaprimanja ponude.

* na omotnici treba navesti na prednjoj strani:

**Albanež d.o.o.
Pomer, Pomer 1, 52100 Pula**

Predmet nabave: USLUGE PRAŽNJENJA SEPTIČKIH JAMA NA PODRUČJU OPĆINE MEDULIN

Ev. br. nabave: 8-21-OT

**„DIO/DIJELOVI PONUDE KOJI SE DOSTAVLJAJU ODVOJENO“**

„NE OTVARAJ“

* na omotnici treba navesti potpuni naziv i adresu ponuditelja radi evidencije prispjelih dijelova ponuda ili u slučaju da je dio ponude dostavljen nakon otvaranja ponuda, kako bi se mogla neotvorena vratiti ponuditelju
* ako omotnica nije zatvorena, zapečaćena i označena kako je navedeno, naručitelj ne snosi nikakvu odgovornost ako se ponuda prerano otvori.

Dijelovi ponude koji se dostavljaju sredstvima komunikacije koja nisu elektronička moraju biti dostavljeni prije isteka roka za dostavu ponuda te se u tom slučaju ponuda smatra zaprimljenom u trenutku zaprimanja ponude elektroničkim sredstvima komunikacije.

## Minimalni zahtjevi koje varijante ponude trebaju zadovoljiti, ako su dopuštene, te posebni zahtjevi za njihovo podnošenje

Varijante ponude nisu dopuštene.

## Način određivanja cijene ponude

Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.

 U ponudbenom listu ponuditelji su dužni iskazati:

* cijenu ponude bez PDV-a,
* iznos PDV-a,
* cijenu ponude s PDV-om.

 Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku.

U cijenu ponude bez poreza na dodanu vrijednost (PDV) moraju biti uračunati svi troškovi i popusti.

U ponuđene jedinične cijene uključeni su svi troškovi koji redovito nastaju, ili eventualno mogu nastati prilikom izvršenja usluge, te ponuditelj nema pravo od naručitelja za izvršenu uslugu tražiti drugu naknadu osim utvrđene cijene za m3 prevezene otpadne vode.

## Valuta ponude

Ponuditelj izražava cijenu ponude u kunama.

## Kriterij za odabir ponude

Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave. Odabir najpovoljnije ponude izvršit će se uspoređivanjem iskazane cijene ponude i dodatnog kriterija odabira putem formule i tablice bodovanja. Najpovoljnijom ponudom smatrat će se ona ponuda koja nakon bodovanja ostvari najveći broj bodova, a prethodno je utvrđena prihvatljivom.

Kriteriji odabira i njihov relativni značaj prikazani su u tablici u nastavku.

Kriteriji za odabir ekonomski najpovoljnije ponude i njihov relativan značaj:

|  |  |  |
| --- | --- | --- |
| **Red.****broj** | **Kriterij** | **Broj bodova** |
| 1. | Cijena ponude (bez PDV-a) – Kriterij 1. | 88 |
| 2. | Rok izvršenja naloga za pražnjenje septičke jame– Kriterij 2. | 12 |
|  | **Maksimalni broj bodova** | **100** |

Ako su dvije ili više valjanih ponuda jednako rangirane prema kriteriju za odabir ponude, Naručitelj će sukladno članku 302. stavku 3. ZJN 2016 odabrati ponudu koja je zaprimljena ranije.

**Kriterij 1. CIJENA PONUDE**

|  |  |  |
| --- | --- | --- |
|  | **KRITERIJ 1** | **BODOVI** |
|  | **Cijena ponude (bez PDV-a)** | **88** |
|  | **Ukupno** | **88** |

Navedena vrijednost je najveća moguća i iznosi 88.

Osnova navedenog kriterija je ponuda s najnižom iskazanom sveukupnom cijenom bez PDV-a. Ponuda s najnižom iskazanom sveukupnom cijenom bez PDV-a dobiva **88 (osamdeset osam) bodova**.

Ostale ponude vrednuju se prema ponudi s najnižom iskazanom sveukupnom cijenom bez PDV-a prema formuli:

|  |  |  |
| --- | --- | --- |
| **Najniža cijena**  | **x** | **bodovi** |
| **Cijena** |

pri čemu su:

**Najniža cijena** – ponuda s najnižom iskazanom sveukupnom cijenom bez PDV-a

**Cijena** – sveukupna cijena promatrane ponude bez PDV-a

**Bodovi** – broj mogućih bodova

**Kriterij 2.** **ROK IZVRŠENJA NALOGA ZA PRAŽNJENJE SEPTIČKE JAME**

Ocjenjuje se rok u kojem će ponuditelj, po primitku naloga za pražnjenje septičke jame od strane naručitelja, uslugu izvršiti.

Maksimalni broj bodova koji ponuditelj može ostvariti u okviru ovog kriterija je **12 bodova**.

**Kriterij 2. ROK IZVRŠENJA NALOGA ZA PRAŽNJENJE SEPTIČKE JAME**

|  |  |  |
| --- | --- | --- |
|  | **ROK IZVRŠENJA NALOGA ZA PRAŽNJENJE SEPTIČKE JAME U SATIMA, računajući od primitka naloga od strane naručitelja** | **BODOVI** |
|  | **00:00 sati – 12:00 sati** | **12** |
|  | **12:01 sati – 24:00 sati** | **8** |
|  | **24:01 sati – 36:00 sati** | **4** |
|  | **36:01 sati - 48:00 sati** | **1** |

Krajnji rok za izvršenje naloga za pražnjenje septičke jame je 48:00 sati od primitka naloga od strane naručitelja.

## Jezik i pismo ponude

Ponuda se zajedno s pripadajućom dokumentacijom izrađuje **na hrvatskom jeziku i latiničnom pismu**.

Ako su neki od dijelova ponude traženih dokumentacijom o nabavi na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta izvršen po ovlaštenom sudskom tumaču.

## Rok valjanosti ponude

Rok valjanosti ponude mora biti najmanje 90 dana od dana isteka roka za dostavu ponuda.

Ako istekne rok valjanosti ponude, naručitelj će od ponuditelja tražiti produženje roka valjanosti ponude i jamstva za ozbiljnost ponude sukladno tom produženom roku.

U svrhu dostave pisane izjave ponuditelja o produženju roka valjanosti ponude te dostave jamstva za ozbiljnost ponude sukladno produženom roku valjanosti ponude, naručitelj će ponuditelju dati primjereni rok.

## Navod da se smatra da ponuda dostavljena putem EOJN RH obvezuje ponuditelja u roku valjanosti ponude neovisno o tome je li potpisana ili nije

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

# OSTALE ODREDBE

## 7.1. Podaci o terminu obilaska lokacije ili neposrednog pregleda dokumenata koji potkrepljuju DoN

Gospodarski subjekti pozivaju se obići mjesto (lokaciju) pružanja planiranih usluga koje su predmet ovog postupka javne nabave i upoznati se s postojećim stanjem kako bi za sebe i na vlastitu odgovornost prikupili sve informacije koje su potrebne za izradu ponude i preuzimanje ugovorne obveze.

Zainteresirani gospodarski subjekt nije obvezan pregledati lokaciju pružanja usluga za potrebe izrade ponude, no navedeno se preporuča u svrhu upoznavanja s postojećim stanjem na terenu i svim okolnostima koje mogu biti od utjecaja na izradu ponude i realizaciju posla.

Troškove obilaska snosi gospodarski subjekt.

Gospodarski subjekti snose vlastitu odgovornost za pažljivu procjenu Dokumentacije o nabavi, uključujući dostupnu dokumentaciju za pregled i za bilo koju promjenu Dokumentacije o nabavi koja se objavi tijekom trajanja postupka nabave, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave ili izvršenja usluga.

Radi dogovora oko termina obilaska lokacije molimo pošaljite mail na adresu morena.grakalic@albanez.hr, najkasnije 48 sati prije planiranog obilaska lokacije.

## Odredbe koje se odnose na zajednicu gospodarskih subjekata

Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude. Naručitelj neće zahtijevati da zajednica gospodarskih subjekata ima određeni pravni oblik nakon sklapanja ugovora, ali će zahtijevati uređenje njihovog međusobnog odnosa u mjeri u kojoj je to nužno za uredno izvršenje tog ugovora (npr. međusobni sporazum, ugovor o poslovnoj suradnji ili slično).

Zajednica gospodarskih subjekata može se osloniti na sposobnost članova zajednice ili drugih subjekata.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica ponuditelja ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

U slučaju zajednice gospodarskih subjekata svi članovi zajednice gospodarskih subjekata moraju

dostaviti zaseban ESPD i pojedinačno dokazati da:

* nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno ovoj Dokumentaciji o nabavi,
* ima sposobnost za obavljanje profesionalne djelatnosti

te skupno (zajednički) dokazati da:

* ispunjavaju tražene kriterije za kvalitativni odabir gospodarskog subjekta (dokaze sposobnosti osim sposobnosti za obavljanje profesionalne djelatnosti) iz ove Dokumentacije o nabavi.

## Odredbe koje se odnose na podugovaratelje

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

• navesti koji dio ugovora namjerava dati u podugovor (predmet ili količina, vrijednost ili postotni udio),

• navesti podatke o podugovarateljima (naziv ili tvrtka, sjedište, OIB ili nacionalni

 identifikacijski broj, broj računa, zakonski zastupnici podugovaratelja),

• dostaviti europsku jedinstvenu dokumentaciju o nabavi (ESPD) za podugovaratelja.

Navedeni podaci o podugovoratelju/ima će biti obvezni sastojci ugovora o javnoj nabavi.

Ako ponuditelj namjerava dio Ugovora podugovoriti treba pojedinačno dokazati da ne postoje osnove za isključenje iz točke 3.1. i 3.2. podugovaratelja.

Ako javni naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u roku ne kraćem od 5 (pet) dana, računajući od dana slanja zahtjeva Naručitelja putem EOJN RH.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

**Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.**

Ugovaratelj može tijekom izvršenja ugovora o javnoj nabavi od Naručitelja zahtijevati:

a) promjenu podugovaratelja za onaj dio ugovora o javnoj nabavi koji je prethodno dao u podugovor,

b) uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,

c) preuzimanje izvršenja dijela ugovora o javnoj nabavi koji je prethodno dao u podugovor. Uz zahtjev, ugovaratelj Naručitelju dostavlja sve navedene podatke i dokumente za novog podugovaratelja.

Naručitelj neće odobriti zahtjev ugovaratelja:

1. u slučaju a) i b) prethodnog stavka ove Dokumentacije o nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste ili bolje uvjete, ili postoje osnove za isključenje

2. u slučaju c) prethodnog stavka ove Dokumentacije o nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

* u slučaju kad se ugovaratelj radi dokazivanja ispunjenja kriterija za odabir GS oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje;
* za preuzimanje izvršenja dijela ugovora o javnoj nabavi koji je prethodno dao u podugovor ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Ako se ponuditelj oslanja na sposobnost podugovaratelja radi dokazivanja ispunjavanja kriterija ekonomske i financijske sposobnosti, podugovaratelji su s ponuditeljem solidarno odgovorni Naručitelju za izvršenje ugovora. Navedena odredba će biti sastavni dio ugovora o javnoj nabavi koji će sklopiti naručitelj s odabranim ponuditeljem.

**Za potrebe utvrđivanja okolnosti iz točke 7.3. gospodarski subjekt je dužan dostaviti ESPD obrazac za podugovaratelja kao sastavni dio ponude.**

Podaci o imenovanim podugovarateljima, i to:

* naziv ili tvrtka,
* sjedište,
* OIB ili nacionalni identifikacijski broj,
* broj računa,
* zakonski zastupnici podugovaratelja,
* dijelovi ugovora koje će oni izvršavati ( predmet,količina,vrijednost ili postotni udio)

**obvezni su sastojci ugovora o javnoj nabavi.**

## Vrsta, sredstvo i uvjeti jamstva

### Jamstvo za ozbiljnost ponude

Ponuditelj je dužan kao jamstvo za ozbiljnost ponude uz ponudu dostaviti bankarsku garanciju u iznosu od **28.000,00 kuna** s klauzulom "plativo na prvi poziv“, odnosno "bez prava prigovora", koja mora biti bezuvjetna i s rokom važenja minimalno istovjetnim s rokom valjanosti ponude.

Naručitelj će naplatiti jamstvo za ozbiljnost ponude ukoliko ponuditelj:

- odustane od svoje ponude u roku njezine valjanosti,

- ne dostavi ažurirane popratne dokumente

- ne prihvati ispravak računske greške,

- odbije potpisati ugovor o javnoj nabavi,

- ne dostavi jamstvo za uredno ispunjenje ugovora

Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od prethodno navedenih uvjeta.

U slučaju podnošenja zajedničke ponude svaki član zajednice gospodarskih subjekta treba dostaviti garanciju za svoj dio jamstva (proporcionalno vrijednosti obveze člana) ili dostaviti jamstvo za ozbiljnost ponude koje glasi na bilo kojega člana zajednice ponuditelja (garanta), pod uvjetom da dostavljeno jamstvo sadrži jasan i nedvosmislen navod da se radi o jamstvu za ponudu zajednice ponuditelja s navođenjem svih članova zajednice ponuditelja

Umjesto traženog jamstva ponuditelj može uplatiti novčani polog u traženom iznosu na poslovni račun naručitelja PRIVREDNA BANKA ZAGREB d.d. IBAN: HR38 2340 0091 1103 3070 6\_, model: 00 sa pozivom na broj: OIB ponuditelja i opisom plaćanja:\_predmet nabave i ev. broj nabave.

Ukoliko ponuditelj kao jamstvo za ozbiljnost ponude uplati novčani polog, **dužan je u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku**. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Trajanje jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj obvezan je prije odabira zatražiti produženje roka valjanosti ponude i jamstva od Ponuditelja koji je podnio ekonomski najpovoljniju ponudu u primjernom roku ne kraćem od 5 dana.

Jamstvo za ozbiljnost ponude vraća se ponuditeljima u roku od 10 dana od dana potpisivanja ugovora i dostave jamstva za uredno ispunjenje ugovora za slučaj povrede ugovornih obveza.

* + 1. **Jamstvo za uredno ispunjenje ugovora**

a) Odabrani ponuditelj s kojim naručitelj sklapa ugovor o javnoj nabavi usluga obavezan je dostaviti **jamstvo za uredno ispunjenje ugovora** u obliku bankarske garancije koju izdaje bankarska institucija nadležna za financijsko poslovanje gospodarskog subjekta.

Jamstvo mora biti na iznos od 5% (pet posto) od iznosa ugovora bez PDV-a, s klauzulom „plativo na prvi poziv“ odnosno „bez prava prigovora“, mora biti bezuvjetno i s rokom važenja 30 (trideset) dana dulje od predviđenog datuma isteka ugovora.

Odabrani ponuditelj je dužan u roku od 8 (osam) dana od dana zaključivanja ugovora o javnoj nabavi (a prije isteka jamstva za ozbiljnost ponude) jamstvo za uredno ispunjenje ugovora uručiti Naručitelju.

Iznimno od prethodno propisanog jamstva za uredno ispunjenje ugovora za slučaj povrede ugovornih obveza, odabrani ponuditelj može naručitelju. uplatiti novčani polog u traženom iznosu na žiro račun kod PRIVREDNA BANKA ZAGREB d.d. IBAN: HR38 2340 0091 1103 3070 6 , model: 00 , poziv na broj: OIB ponuditelja, opis plaćanja: Jamstvo za uredno ispunjenje ugovora – ev.br.8-21-OT.

U slučaju sklapanja ugovora sa zajednicom ponuditelja jamstvo za uredno ispunjenje Ugovora može dostaviti bilo koji član iz zajednice ponuditelja, u cijelosti ili parcijalno s članom/ovima zajednice, pod uvjetom da jamstvo za uredno ispunjenje ugovora, u bilo kojem slučaju treba iznositi 5 % (petposto) od vrijednosti ugovora bez PDV-a.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

* u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete s pripadajućim kamatama.
* radi naplate ugovorne kazne zbog zakašnjenja odabranog ponuditelja u ispunjenju svojih obveza iz ugovora o javnoj nabavi, i to u visini ugovorne kazne.
* u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.
* u drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o javnoj nabavi do visine iznosa koje Naručitelj potražuje.
* uvijek kada je to predviđeno ostalim odredbama ugovora o javnoj nabavi.

## Datum, vrijeme i mjesto dostave ponuda i javnog otvaranja ponuda

Ponuditelj svoju elektroničku ponudu mora dostaviti, predajom u Elektronički oglasnik javne nabave Republike Hrvatske, najkasnije do:

**00.00.2021. – 12:00 sati**

**Dio ponude koji se dostavlja papirnato treba dostaviti na adresu Albanež d.o.o., Pomer, Pomer 1, 52100 Pula, najkasnije do isteka roka za dostavu ponuda.**

**Naručitelj otklanja svaku odgovornost vezanu uz mogući neispravan rad e-oglasnika javne nabave „Narodnih novina“, zastoj u radu EOJN ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem e-oglasnika javne nabave „Narodnih novina“.**

Dijelovi ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

Podaci o zaprimljenim ponudama, ponuditeljima i broju ponuda tajni su do otvaranja ponuda.

Prilikom elektroničke dostave ponuda, sva komunikacija, razmjena i pohrana informacija između ponuditelja i naručitelja obavlja se na način da se očuva integritet podataka i tajnost ponuda. Ovlaštene osobe Naručitelja imat će uvid u sadržaj ponude tek po isteku roka za njihovu dostavu.

 **Javno otvaranje** ponuda održati će se **00.00.2021. s početkom u 12:00 sati** u prostorijama naručitelja na adresi:

Albanež d.o.o., Pomer, Pomer 1, 52100 Pula.

Javnom otvaranju ponuda smiju prisustvovati ovlašteni predstavnici Ponuditelja i druge osobe.

Sukladno članku 282. stavak 8. ZJN 2016, pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici Ponuditelja.

Ovlašteni predstavnici ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja i ovjereno pečatom, a ukoliko je ovlaštena osoba na otvaranju ponuda, dužna je umjesto ovlaštenja donijeti kopiju rješenja o registraciji / obrtnicu i kopiju identifikacijskog dokumenta te iste predati prisutnim članovima stručnog povjerenstva.

Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju.

## Dokumenti koji će se nakon završetka postupka javne nabave vratiti ponuditeljima

Naručitelj će vratiti neodabranim ponuditeljima jamstvo za ozbiljnost ponude odnosno izvršiti povrat novčanog pologa u roku od 10 dana od dana potpisivanja ugovora odnosno dostave jamstva za uredno ispunjenje ugovora.

## Posebni uvjeti za izvršenje ugovora ili okvirnog sporazuma

Na sva pitanja koja se tiču ponuda, uvjeta, načina i postupka nabave, a nisu regulirana ovom Dokumentacijom o nabavi primjenjivati će se odredbe ZJN 2016., Pravilnika o dokumentaciji o nabavi te ponudi u postupcima javne nabave (NN 65/2017) te drugi relevantni zakoni i podzakonski propisi Republike Hrvatske. Na ostale bitne uvjete u vezi s predmetom nadmetanja i ugovorom o javnoj nabavi s odabranim ponuditeljem odgovarajuće će se primjenjivati odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje predmetne vrste ugovora.

## Navod o primjeni trgovačkih običaja (uzanci)

Na izvršenje ugovora o javnoj nabavi neće se primjenjivati trgovački običaji (uzance).

## Podaci o tijelima kod kojih se može dobiti pravovaljana informacija o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koji su na snazi na području na kojem će se izvoditi radovi

Jedinstvena kontaktna točka u Hrvatskoj: http://psc.hr

Centar unutarnjeg tržišta EU: www.cut.hr

Ministarstvo graditeljstva i prostornog uređenja: http://www.mgipu.hr/

Ministarstvo zaštite okoliša i energetike: http://www.mzoip.hr/

Ministarstvo financija – Porezna uprava: <https://www.porezna-uprava.hr>

## Rok za donošenje odluke o odabiru

Naručitelj, na temelju utvrđenih činjenica i okolnosti te na osnovi rezultata pregleda i ocjene ponuda i kriterija za odabir ponude, u postupku javne nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN-a 2016, odluku o poništenju.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima postupka javne nabave putem EOJN RH.

Rok za donošenje odluke o odabiru ili odluke o poništenju postupka javne nabave iznosi **60 dana** od isteka roka za dostavu ponude.

Za odabir je dovoljna jedna valjana ponuda.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

## Rok, način i uvjeti plaćanja

Sva plaćanja naručitelj će izvršiti na poslovni račun odabranog ponuditelja, odnosno podugovaratelja sukladno točki 7.3 ove DoN.

Naručitelj ne predviđa plaćanje predujma (avansa).

Naručitelj će plaćanje pružanih usluga vršiti temeljem izdanih i od strane Naručitelja ovjerenih računa u roku od 60 dana od dana zaprimanja.

Ako se dio ugovora o javnoj nabavi daje u podugovor, Naručitelj će dio ugovora koji je izvršen od strane podugovaratelja plaćati direktno podugovaratelju.

Odabrani ponuditelj mora svojoj situaciji priložiti račune ili situacije svojih podugovaratelja koje je prethodno potvrdio. Odabrani ponuditelj je obvezan u situaciji naznačiti koje iznose i na koji račun treba plaćati članovima zajednice ponuditelja i podugovarateljima. Ako članovi zajednice ponuditelja zahtijevaju plaćanje preko jednog člana, tada taj član ispostavlja situacije u ime zajednice ponuditelja na način kako je navedeno.

## Uvjeti i zahtjevi koji moraju biti ispunjeni sukladno posebnim propisima ili stručnim pravilima

Gospodarski subjekt uz ponudu prilaže popis tehničkih stručnjaka koji će biti angažirani na obavljanju poslova (prilog II). Za svako vozilo mora raspolagati jednom osobom osposobljenom za upravljanje i rad s cisternom. Ponuditelj uz popis dostavlja kao dokaz ispunjenja uvjeta potvrdu o osposobljenosti za upravljanje i rad sa cisternom te Ugovor o radu ili potvrdu Hrvatskog zavoda za mirovinsko osiguranje, odnosno ako nije zaposlenik ponuditelja ugovor o poslovnoj suradnji ili izjavu o ustupanju kadra na raspolaganje za navedeni period i navedene poslove.

## Rok za izjavu žalbe na DoN te naziv i adresa žalbenog tijela

Za rješavanje o žalbama nadležna je Državna komisija za kontrolu postupaka javne nabave. Žalbeni postupak vodi se prema odredbama ZJN 2016 i Zakona o općem upravnom postupku. Žalbeni postupak temelji se na načelima javne nabave i upravnog postupka.

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji u pisanom obliku i dostavlja neposredno na adresu Koturaška cesta 43/IV, 10000 Zagreb, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

U otvorenom postupku žalba se izjavljuje u roku deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi,
2. objave obavijesti o ispravku, u odnosu na sadržaj ispravka,
3. objave izmjene dokumentacije o nabavi, u odnosu na sadržaj izmjene dokumentacije,
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalba mora sadržavati najmanje podatke i dokaze navedene u članku 420. ZJN 2016.

Žalitelj koji je propustio izjaviti žalbu u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu.

## Izmjena ugovora u tijeku njegovog trajanja i raskid ugovora

Sve izmjene ugovora o javnoj nabavi vršit će se sukladno člancima 316. do 317. ZJN 2016.

U slučajevima izmjene Ugovora tijekom njegova trajanja, a koje nisu značajne, primjenjuju se odredbe članaka 320. ZJN 2016.

Sukladno članku 321. ZJN 2016. značajne izmjene ugovora neće biti dopustive.

 Stručno povjerenstvo za javnu nabavu

 **Prilog I**

**PRIJEDLOG UGOVORA**

**ALBANEŽ d.o.o.,** Pomer, Pomer 1, 52100 Pula, OIB:18426902929, isporučitelj vodne usluge kojeg zastupa direktor Edo Krajcar, mag.oec. (u daljnjem tekstu: Naručitelj)

**i**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu Izvršitelj)

zaključili su

**UGOVOR**

**o pružanju usluga pražnjenja septičkih jama na području Općine Medulin**

 **Predmet ugovora**

Članak 1.

Ugovorne strane zaključuju ovaj Ugovor na temelju provedenog otvorenog postupka javne nabave objavljenog u e-oglasniku Narodnih novina pod brojem \_\_\_\_\_\_\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_\_\_ i odluke Naručitelja o odabiru ekonomski najpovoljnije ponude broj

\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_\_\_.

Članak 2.

Naručitelj povjerava, a Izvršitelj preuzima pružanje usluga pražnjenja septičkih jama na području Općine Medulin, osim naselja Pješčana Uvala, i to prema prihvaćenoj ponudi Izvršitelja broj: \_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_, kao i prema opisu iz prihvaćenog troškovnika koji zajedno Dokumentacijom o nabavi čine sastavni dio ovog Ugovora.

**Cijena i način plaćanja**

Članak 3.

Ugovorne strane utvrđuju cijenu za usluge iz članka . ovog ugovora, u iznosu od

\_\_\_\_\_\_\_\_\_\_\_\_\_\_\_ kuna

na koji iznos se obračunava i porez na dodanu vrijednost u iznosu od

\_\_\_\_\_\_\_\_\_\_\_\_\_\_ kuna

što ukupno iznosi

\_\_\_\_\_\_\_\_\_\_\_\_\_\_\_

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

PRAVA I OBVEZE UGOVORNIH STRANA

Članak 4.

Izvršitelj se obvezuje uslugu iz čl.1 ovog Ugovora pružati putem specijalnih komunalnih vozila za crpljenje i prijevoz sadržaja septičkih jama. Vozila kojima će se usluga izvršavati utvrđena su sukladno čl. 4.2.1.Dokumenatcije o nabavi.

Izvršitelj će uslugu pražnjenja septičkih jama obavljati isključivo na pisani poziv (pismeni nalog) i po rasporedu Naručitelja u radno vrijeme uređaja iz stavka 3. ovog članka, a koji raspored Naručitelj dostavlja Izvršitelju sukladno potrebi. Izvršitelj se obvezuje odazvati pozivu u najkraćem mogućem roku te se obvezuje poštivati sačinjeni raspored od strane Naručitelja.

Sadržaj septičkih jama prazniti će se na uređaj za prihvat i obradu sadržaja septičkih sabirnica na lokaciji UPOV Marlera Medulin.

U izvanrednim situacijama (kvar uređaja, nestanak električne energije i sl.) pražnjenje će se vršiti u kanalizacijski sustav, a mjesto pražnjenja odrediti će nadležna osoba Naručitelja.

Članak 5.

Izvršitelj po pružanoj usluzi pražnjenja septičke jame predaje korisniku usluge prijevoznicu koju korisnik usluge ovjerava vlastoručnim potpisom i u slučaju potrebe pečatom.

Izvršitelj je dužan prijevoznicu ispuniti na način da popuni sve elementi iste, čitko i jasno. Ovjerenu prijevoznicu Izvršitelj predaje ovlaštenom predstavniku Naručitelja prije pražnjenja na uređaju,,Marlera''.

Ukoliko dostavljena prijevoznica nije nedvojbeno popunjena i ovjerena te je temeljem iste nemoguće postupiti, troškove usluge pražnjenja snosi Izvršitelj.

Članak 6.

Izvršitelj je dužan voditi evidenciju pruženih usluga, na prijevoznici sa logom Izvršitelja koja sadrži: ime, prezime i adresu korisnika usluge te količinu otpadne vode crpljene na lokaciji septičke jame korisnika. Prijevoznica mora biti ovjerena potpisom i pečatom Izvršitelja.

Članak 7.

Ugovorne strane suglasno utvrđuju da će Izvršitelj najkasnije u roku od 8 (osam) dana od potpisivanja ovog Ugovora, a prije isteka važenja jamstva za ozbiljnost ponude, Naručitelju predati jamstvo za uredno ispunjenje ugovora na iznos od 5% (pet posto) od iznosa ugovora bez PDV-a, s klauzulom „plativo na prvi poziv“ odnosno „bez prava prigovora“, bezuvjetno i s rokom važenja 30 (trideset) dana dulje od predviđenog datuma isteka ugovora. (7.4.2. DoN)

NAČIN PLAĆANJA

Članak 8.

Izvršitelj će pružane usluge fakturirati jedanput mjesečno na temelju stvarnih količina pražnjenja septičkih jama izraženih u m3 otpadne vode registrirane na uređaju ,,Marlera'' ili ovjerenih količina od strane Naručitelja za količine koje se zbrinjavaju na drugoj lokaciji.

Članak 9.

Naručitelj će plaćanje pružanih usluga vršiti temeljem izdanih i od strane Naručitelja ovjerenih računa u roku od 60 dana od dana zaprimanja.

Za upotrebu dodatnih cijevi priznat će se povećanje osnovne cijene u % po m3 kako slijedi:

1. Za upotrebu cijevi od 25 do 33 m za 8%
2. Za upotrebu cijevi od 33 do 44 m za 20%
3. Za upotrebu cijevi od 40 do 50 m za 30 %

Osnovna cijena odnosi se na upotrebu cijevi dužine do 25m.

Sastavni dio računa čini evidencija Izvršitelja iz čl.6 ovog Ugovora.

RASKID UGOVORA

Članak 10.

Naručitelj može jednostrano raskinuti Ugovor:

-ako Izvršitelj ne prazni sadržaj septičkih jama na lokaciji iz čl.6 ovog Ugovora

-ako vrši uslugu direktno na poziv korisnika usluge, mimo znanja Naručitelja, što se utvrđuje uvidom u rasporedu dostavljen od strane Naručitelja

-ako ne vrši uslugu pražnjenja septičkih jama u skladu sa pismenim uputama i nalozima Naručitelja, a vezano za pravila postupanja pružanja usluga

-ukoliko zaostaje sa izvršenjem predmetnih usluga duže od 4 dana

-ako dođe u situaciju da ne može redovno i u skladu sa Zakonom pružati ugovorene usluge

-ako odbije prihvatiti raspored pražnjenja

Raskid ugovora smatra se učinjenim predajom preporučenog pisma pošti.

**Završne odredbe**

Članak 11.

Odnosi između ugovornih strana koji nisu uređeni ovim ugovorom, rješavat će se primjenom odredbi Zakon o obveznim odnosima i drugih pozitivnih propisa iz ove oblasti.

Članak 12.

Naručitelj i Izvršitelj suglasni su sve eventualne sporove koji proisteknu iz ovog ugovora pokušati rješavati međusobnim dogovorom, a u slučaju nemogućnosti sporazumnog rješenja ugovorne strane ugovaraju nadležnost suda u Pazinu.

Članak 13.

Ovaj ugovor sastavljen je u četiri (4) istovjetna primjerka od kojih svaki primjerak ima snagu izvornika, za svaku ugovornu stranu po 2 (dva) primjerka, a stupa na snagu i obvezuje potpisom svih ovlaštenih predstavnika ugovornih strana.

 ZA NARUČITELJA: ZA Izvršitelja:

 Albanež d.o.o. \_\_\_\_\_\_\_\_\_\_\_\_\_\_\_\_\_

 Direktor: Zakonski predstavnik:

 Edo Krajcar, mag.oec. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog II**

**POPIS ANGAŽIRANIH TEHNIČKIH STRUČNJAKA**

PONUDITELJ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Ime i prezime** | **Titula ili zvanje** | **Podaci o izobrazbi** |
|  |  |  |
|  |  |  |
|  |  |  |
|  |  |  |

Napomena: Ponuditelj uz popis dostavlja kao dokaz ispunjenja uvjeta potvrdu o osposobljenosti za upravljanje i rad sa cisternom te Ugovor o radu ili potvrdu Hrvatskog zavoda za mirovinsko osiguranje.

**Mjesto i datum: Pečat i potpis odgovorne osobe:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog III**

**POPIS TEHNIČKE OPREME**

|  |  |
| --- | --- |
| **Redni broj** | **Kratki opis opreme** |
| 1. |  |
| 2. |  |
| 3. |  |
| 4. |  |
| 5. |  |
| 6. |  |
| 7. |  |

**Napomena**: Ponuditelj dostavlja presliku prometne dozvole odnosno knjižice vozila ili ugovor o najmu ili drugi dokument kojim dokazuje pravo korištenja opreme.

**Mjesto i datum: Pečat i potpis odgovorne osobe:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_